Begrebsliste hinduisme

Sanskrit: ariernes sprog som også de klassiske tekster er skrevet på. Bruges i en rituel og religiøs kontekst men tales ikke som dagligsprog

Shruti: betyder ”det hørte” og betegner de åbenbarede skrifter som fx vedaerne og Upanishaderne

Smriti: betyder ”det huskede” og betegner de skrifter som ikke er åbenbarede, men som giver instruktioner om ritualer og sociale pligter. Fx sutraerne og de senere Upanishader

Do-ut-des: betyder ”Jeg giver for at du skal give” og kendetegner forholdet mellem menneske og guder i Veda-tiden

Askese: betyder afholdenhed og kan udmønte sig i fx faste, yoga og på andre måder at afstå fra materielle goder

Atman: betyder menneskets sjæl. Alle mennesker har en atman som ses som en del af det guddommelige Brahman

Brahman: betyder Verdenssjælen, en slags upersonlig gud. Betegnes også som verdensaltet.

Samsara: Verdens kredsløb af genfødsler. Et udtryk for hinduismens tro på reinkarnation

Karma: summen af menneskets gode og dårlige handlinger, som bestemmer menneskets næste genfødsel. Er betinget af begær og handler om årsag og virkning.

Moksha: betyder udfrielse fra samsara. Målet er ultimativt at slippe ud af samsara og blive forenet med Brahman. Der er ikke en tanke om Paradis eller belønning og kroppen ses generelt som en hindring for at opnå moksha.

Yoga: fysiske øvelser der har til formål at mennesket skal erkende, at atman er en del af brahman og dermed opnå moksha.

Jnana Marga: Udfrielsesvej fra Upanishaderne hvor der er fokus på erkendelse og en fuldstændig afvisning af denne verden

Karma Marga: Udfrielsesvej fra Vedaerne hvor der er fokus på handling og hvor der lægges vægt på kastepligten og handlinger og ofringer

Bhakti Marga: Udfrielsesvej fra Bhagavadgita hvor der er fokus på hengivenhed og næstekærlighed. Hvis man handler uden begær og kun i kærlighed til Krishna, kan man udføre enhver handling uden at man ophober karma

Avatar: Guderne kan antage forskellige skikkelser

Antropomorfe guder: Guderne i hinduismen vil ofte tage menneskeskikkelse

Trimurti: en triade af de 3 hovedguder Brahma (skaberen), Vishnu (opretholderen) og Shiva (ødelæggeren)